
 18.4.2012
 BG
 Официален вестник на Европейския съюз
 L 106/13
 РЕГЛАМЕНТ ЗА ИЗПЪЛНЕНИЕ (ЕС) No 327/2012 НА КОМИСИЯТА
 от 17 април 2012 година
 за изменение на Регламент (ЕС) No 1291/2009 по отношение на прага за икономическия размер и броя на отчетните стопанства в Словакия
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1217/2009 на Съвета от 30 ноември 2009 г. относно създаване на система за събиране на счетоводна информация за доходите и икономическата дейност на земеделските стопанства в Европейската общност (1), и по-специално член 5, параграф 4 от него,
 като има предвид, че:
 (1)
 В член 2 от Регламент (ЕС) No 1291/2009 на Комисията от 18 декември 2009 г. относно избора на отчетни стопанства с цел определяне на доходите на земеделските стопанства (2) се определя прагът за икономическия размер на стопанствата за отчетната 2010 година и за следващите отчетни години.
 (2)
 Продължаващите структурни промени и по-доброто разбиране за структурата на селското стопанство в Словакия наведоха на заключението, че се налагат корекции в плана за избор на Словакия, за да може наблюдението да обхване най-значимата част от земеделската дейност. За постигането на тази цел прагът за икономическия размер на земеделските стопанства за Словакия следва да се увеличи от 15 000 EUR на 25 000 EUR.
 (3)
 В приложението към Регламент (ЕС) No 1291/2009 общият брой на отчетните стопанства за Словакия бе установен на 523. С оглед гарантиране на по-добра представителност на словашката извадка броят на отчетните стопанства за Словакия следва да бъде увеличен с 39 и фиксиран на 562 отчетни стопанства.
 (4)
 Регламент (ЕС) No 1291/2009 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Комитета на Общността за системата за земеделска счетоводна информация,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 1291/2009 се изменя, както следва:
 1)
 В член 2 тирето относно Словакия се заменя със следното:
 „— Словакия: 25 000 EUR“
 2)
 Приложението се изменя в съответствие с приложението към настоящия регламент.
 Член 2
 Настоящият регламент влиза в сила на седмия ден след публикуването му в Официален вестник на Европейския съюз.
 Той се прилага от 2013 отчетна година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 17 април 2012 година.
 За Комисията
 Председател
 José Manuel BARROSO
 (1) ОВ L 328, 15.12.2009 г., стр. 27.
 (2) ОВ L 347, 24.12.2009 г., стр. 14.
 ПРИЛОЖЕНИЕ
 Редът, отнасящ се до Словакия, в приложението към Регламент (ЕС) No 1291/2009 се заменя със следното:
 „810
 СЛОВАКИЯ
 562“
 